
Šakių rajono savivaldybės administracijos 

direktoriaus 2015 m. spalio 2 d.

įsakymu Nr. AT - 992
BENDROJO SKYRIAUS VYRIAUSIOJO SPECIALISTO PAREIGYBĖS APRAŠYMAS
I. PAREIGYBĖS CHARAKTERISTIKA

1. Vyriausiasis specialistas yra karjeros valstybės tarnautojas.

2. Pareigybės lygis –   A. 


3. Pareigybės kategorija –  9.
II. PASKIRTIS
4. Vyriausiojo specialisto pareigybė reikalinga Lietuvos Respublikos įstatymų ir kitų teisės aktų įgyvendinimo priežiūrai vykdyti Šakių rajono savivaldybės (toliau tekste - Savivaldybė) institucijose, užtikrinti Savivaldybės institucijų priimamų sprendimų teisėtumą, pagal įgaliojimus atstovauti Savivaldybės institucijoms visų lygių teismuose ir kitose valdžios, valdymo, teisėsaugos bei vietos savivaldos institucijose, įgyvendinti Lietuvos Respublikos valstybės garantuojamos teisinės pagalbos įstatymą. 
III. VEIKLOS SRITIS

5. Šias pareigas einančio valstybės tarnautojo bendroji veiklos sritis – teisė.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Valstybės tarnautojas, einantis šias pareigas, turi turėti aukštąjį universitetinį socialinių mokslų studijų srities teisės krypties (magistro kvalifikacinį laipsnį) arba jam prilygintą išsilavinimą.

7. Gerai išmanyti ir mokėti taikyti Lietuvos Respublikos teisės aktus, reglamentuojančius vietos savivaldą, viešąjį administravimą, civilinę, civilinio proceso, administracinę, darbo teisę, teisės aktų projektų rengimo rekomendacijas.

8. Sugebėti planuoti ir organizuoti savo veiklą, mokėti valdyti, kaupti, sisteminti, analizuoti, apibendrinti informaciją ir rengti išvadas.

9. būti susipažinęs su dokumentų rengimo, tvarkymo ir apskaitos taisyklėmis, dokumentų saugojimo tvarka;


10. mokėti dirbti kompiuteriu (Microsoft Office programų paketu).

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


11. Rengia savivaldybės tarybos sprendimų, mero potvarkių, administracijos direktoriaus įsakymų projektus, savivaldybės administracijos vidaus tvarkomuosius organizacinius dokumentus, susijusius su teisėkūros procesu.

12. Organizuoja Administracinės komisijos prie Šakių rajono savivaldybės tarybos darbą, vykdo Administracinės komisijos atsakingojo sekretoriaus funkcijas:

                    12.1.priima ir registruoja gautus administracinių teisės pažeidimų protokolus, surašytus tik pagal ATPK reikalavimus;

                    12.2. praneša komisijos nariams ir dalyvaujantiems byloje asmenims apie bylos nagrinėjimo vietą ir laiką;

                    12.3. rengia medžiagą komisijos posėdžiams, išreikalauja reikalingą papildomą medžiagą;

                    12.4. surašo nutarimus ir posėdžio protokolus ir juos pasirašo;

                     12.5. siunčia nutarimus vykdyti priverstinai.

13. Vykdo teisės aktų ir kitų savivaldybės administracijoje rengiamų dokumentų atitikimo galiojantiems teisės aktams kontrolę.

14. Savivaldybės administracijos direktoriaus pavedimu dalyvauja darbo grupių ir komisijų veikloje bei teikia išvadas savo kompetencijos ribose, kad būtų įgyvendinti vidaus darbo grupėms ar komisijoms suformuluoti uždaviniai..

15. Konsultuoja administracijos darbuotojus, savivaldybės įmonių, įstaigų, organizacijų vadovus teisiniais klausimais, iškylančiais jiems vykdant tiesiogines funkcijas, teikia metodinę ir praktinę pagalbą teisiniais klausimais.

16. Rengia procesinius dokumentus, pateikiamus teismams, bei išankstinio ginčų nagrinėjimo ne teismo tvarka institucijoms.

17. Tvirtina administracijos sudarytų ar gautų dokumentų kopijų, nuorašų ar išrašų tikrumą.

18. Atstovauja pagal įgaliojimą Savivaldybės institucijoms visų lygių teismuose su visomis įstatyme suteiktomis teisėmis ieškovui, atsakovui, trečiajam ir nukentėjusiam asmeniui su teise visiškai ar iš dalies atsisakyti ieškinių reikalavimų, keisti ieškinio pagrindą, sudaryti taikos sutartį, taip pat apskųsti teismo sprendimą ar nutartį antstolių kontorose ir kitose valdžios, valdymo, teisėsaugos bei vietos savivaldos institucijose ir atlieka atstovaujamojo vardu procesinius veiksmus (renka įrodymus, rengia ieškinių, pareiškimų, skundų, prašymų teismams bei kitoms teisėsaugos institucijoms projektus);. 

19. Nagrinėja juridinių ir fizinių asmenų prašymus ir skundus, teikia pasiūlymus dėl juose keliamų problemų sprendimo būdų, rengia atsakymus į juos teisės aktų nustatyta tvarka ir terminais.

20. Siekdamas įgyvendinti Lietuvos Respublikos valstybės garantuojamos teisinės pagalbos įstatymo nuostatas  teikia fiziniams asmenims pirminę teisinę pagalbą: 

                    20.1. priima prašymus pirminei teisinei pagalbai teikti;

                    20.2. teikia teisinę informaciją ir teisines konsultacijas; 

                    20.3. rengia dokumentus (išskyrus procesinius dokumentus), skirtus valstybės ir savivaldybių institucijoms; 

                 20.4. teikia patarimus dėl ginčo sprendimo ne teismo tvarka, rengia taikos sutartis; 

                 20.5. padeda surašyti ar surašo prašymus antrinei teisinei pagalbai gauti. 

                 20.6. teikia ataskaitą Teisingumo ministerijai dėl pirminės teisinės pagalbos teikimo. 
                 21. Vykdo kitus  nenuolatinio pobūdžio su teisiniais klausimais susijusius  pavedimus tam, kad būtų pasiekti administracijos strateginiai tikslai.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
             22. Šias pareigas einantis valstybės tarnautojas tiesiogiai pavaldus skyriaus vedėjui.
___________________________






